આ વિશે વાત કરતાં શાળાના પ્રિન્સિપાલ હિરેનભાઈ મેકવાન કહે છે, ‘પાંચ વર્ષથી આ શાળાનું સંચાલન કરું છું. અમે શરૃઆતથી જ બાળકને પોતાનું સ્ટેન્ડ લેતાં શીખવીએ છીએ. સ્વ.કલામ સાહેબે કહ્યું હતું કે, સપના તેના જ સાકાર થાય છે જે ખુલ્લી આંખે સપના જોવે છે. બાળકો માટે અમે ખુલ્લી આંખે સપના જોઈએ છીએ. અહીં અભ્યાસ કરતું બાળક ભવિષ્યમાં ડૉક્ટર, એન્જિનયર, વકીલ કે સારી પોસ્ટ પર કામ કરે તેવી અમારી ભાવના છે. શાળાના શિક્ષકો પણ બાળકોને સારું આપવાના બેસ્ટ પ્રયાસો કરી રહ્યા છે. અમારા બાળકો અમારું ગૌરવ છે.’